**Stortroldens Beretning 2020/2021**

**Årsmødeaktiviteter:**

Stor tak til Poul Henning for nogle sjove, hyggelige og barske aktiviteter ifm. Årsmødet 2021 og TAK for husly, vildmarksbad, samt lækker middag (tak også til fruen i huset i den anledning)

**Barske Fakta:**

Medlemstallet i 2021 kan vi ikke tale nok om! Fra 2017 til og med 2019, har medlemstallet været konstant: 14 barske, kun kønsfordelingen ændredes en bette i 2019, fra at Anne-Mette var ene troldetøs, blev Tine jo genoptaget og så var de 2. I 2020 skete der så noget, som vi længe har talt om, håbet og gjort lidt af hvert for = 8 (OTTE)!!! aspiranter meldte sig og ville prøve kræfter for at blive optaget i De Barske. Det var så samtidig året, hvor Corona virkelig fik magt, så alle barske terminslisteløb blev afviklet ”alternativt” resten af året. Det holdt dog ikke aspiranterne tilbage og med lidt hjælp fra et enkelt meget tilrettelagt og barskt årsmødeaspirantløb den 21/11-20, kæmpede ½-delen af aspiranterne sig gennem strabadserne og opnåede de magiske minimum 9 point. Det barske årsmødeaspirantløb var planlagt og arrangeret af John og Stortrolden, som i regn og blæst, med kuskeslag og stor fornøjelse, tog imod de kæmpende og seje aspiranter i mål.

Det barske medlemstal for 2021 er derfor 18, fordelt på 6 troldetøser og 12 troldeknægte, heraf 1 stortrold. Og så er der mere godt i den barske pipeline: 2 af de 4 aspiranter, som ikke opnåede de magiske minimum 9 point i 2020, samt en enkelt aspirant fra Faaborg, har kæmpet med den fortsatte Corona i første ½-år af 2021, for at kunne deltage og opnå point i en ret så amputeret barsk terminslisteløbsoversigt. Alligevel er det lykkedes for 2 af de 3 aspiranter at opnå de magiske minimum 9 point, så vi med indgang til 2022, umiddelbart, tæller 20 af De Barske. DET er godt nok nogle år siden, vi har været så mange Barske! Vi er nu en lidt større flok ukuelige Barske til at repræsentere De Barske i det kommende år – giv os selv en hånd!

INGEN hvilen på laurbær! Hold øjne og ører åbne hver især og tænk tanker om hvem vi kan se være emne til optagelse og aspirant i 2022 – og så tage fat i vedkommende!

**Årets Barske:**

Der har været deltagelse af Barske i alle af dette års amputerede terminslisteløb.

Pointtopscorer: I år er det vores 1. års barske troldetøs, Susanne, som har scoret flest point 18 – næstflest har hhv. Tine, Svend-Erik og Leif med 12 point hver og tæt efter Anders med 11 point. Anne-Mette er tæt på diplomet med 8 point, Jonas og Poul Henning lidt længere fra med 6 point og så er der ”resten”. Flere er dog i ”farezonen”: Karsten, som i år SKULLE have 9 point, for at opretholde sig medlemskab hos De Barske. Og så er der John, Ebbe og Kaj, som ”kun” har point fra ITF2021 og Jens med 0 point. Barske beslutninger at træffe på Årsmødet.

Det en med barsk fornøjelse at jeg, trods Corona, med hvad deraf følger, kan konstatere, at 5 Barske skal have diplom – STORT tillykke til Susanne, Tine, Anders, Svend-Erik og Leif, samt 2 ny-kårne, Astrid & Erik – VELKOMMEN i De Barske!

**ITF2020**

Det årlige langdistancearrangement ”I Troldens Fodspor” var i 2020 henlagt til Slagelse Skovene, samt tilstødende Øvelsesterræn, styret med barsk hånd af Ebbe, Arne, Anders m.fl.!! ET KÆMPESTORT og BARSKT TAK til alle, som lagde tid og kræfter i at få arrangementet op at køre, så det blev en barsk, sjov, spændende og udfordrende tur for de deltagende 😊

Og et STORT BARSKT TAK til alle, som var med til at få løbet afviklet på den gode og barske måde –

Særlig TAK til Annette for at være teknisk assistent i alt omkring løbsafvikling, tilmelding på dagen, resultatformidling mv., vi er meget afhængige af hjælpen!!

OG til dig Anne-Mette chefkok, for at lave maden til deltagerne på dagen og være der!

OG så lukkede Corona for normale o-aktiviteter resten af det år og indtil…….

**ITF2021**

Det blev et ”alternativt” o-løb, dels fordi det reelt var det første o-løb efter en lang og hård Corona-tid, dels fordi, der stadig var restriktioner, så vi kunne ikke lave løbet ”som vi plejer”. Alligevel var det lykkedes Svend-Erik og hjælpere at få kringlet nogle gode barske o-baner i Stenskoven, nord for Næstved. Som nævnt, det var det første ”rigtige” o-løb i rigtig lang tid, så det gav selvfølgelig flere tilmeldte end det vanlige niveau. Stort TAK til Svend-Erik og hjælpere af en hver art, som var med til at gøre arrangementet til en god og lidt barsk oplevelse for løberne.

Lidt statistik.

2017: (Roskilde) 60 tilmeldt, hvoraf 49 deltog

2018: (Næstved) 43 tilmeldt, hvoraf 30 deltog

2019: (Tisvilde) 70 tilmeldt, hvoraf 63 deltog.

2020: (Slagelse) 64 tilmeldt, hvoraf 62 deltog

2021: (Næstved) 96 tilmeldt, hvoraf 88 deltog

Spændende bliver det med tilmeldinger/deltagerantal til ITF2022 i Kårup Skov og nærmest bakker.

Jeg glæder mig til den kommende sæson sammen med alle jer øvrige Barske og håber, at det, når nu det igen er så normale omstændigheder, som det nu er muligt, med Corona lurende derude og alle vaccineret, bliver nogle gode barske fællesturer, hvor vi får hygget og grint, både før, under og efter det barske løb – og husk at gøre reklame for De Barske = trøjen på – på stævnepladsen – i hvert fald når vi deltage i Barske terminslisteløb! ***Stortrolden***